شەفەق
نیوز/ شمارەیگ لە رێکخریاگەیل کۆمەڵایەتی مەدەنی لە پارێزگای سلێمانی، ئمڕوو
پەنجشەممە چالاکیەیل جویراوجور  رێکخسن
ئاهەنگ سازکردن لە ساڵیاد 238 ساڵەی دروس بوین شار سلێمانی، ک کەفێدە ١٤ی تەشرین
دویەم.
چالاکوان مەدەنی غەزال عەلی وە ئاژانس شەفەق
نیوز وت؛" جویر ئامادەکاری ئەرا رووژ ساڵیاد شار سلێمانی ئیمە ئمڕوو کۆمڵەیگ
لە رێکخریاگ مەدەنی و چالاکوانەیل سلێمانی دەسکردیمنە وە چالاکی جویر بەشەوکردن شیرینی
و گوڵ ئەرا هاوڵاتیەیل دەسوەپیکردن چالاکیەیل سالیاد سلێمانی راگەیانین".
وتیش،
"لە چالاکیەگانمان هایمن وەگەرد بڕیگ مناڵ ک 
دڵنگ کوردی فلکلۆر پووشینە و مناڵەیل وینەیل کەسەیل روشنهویر و
هونەرمەندەیلە ک پەیوەنی وە سلێمانی دیرن هڵگردنە وەگەرد ناوەیلیان".
دیاریکرد"
مناڵەیل چن ئەرا کۆمەڵگەیگ نهێنی و دویای ئەوە چین ئەرا چایخانەی شەعب ناوەند
روشنهویر و هونەرمەندەیل.
لە
ساڵ 2021 ئەنجومەن پارێزگای سلێمانی 14 تەشرین دویەم جویر ساڵیاد پارێزگای سلێمانی
راگەیان.
سلێمانی
شاریگ شاخاویە ئیبراهیم پاشا میر بابان لە 14 نۆڤەمبەر 1784 لە ناووچەی سرکە
بونیاد نریایە ک لە ساڵ 1196 لەبان دەس 
مەحود پاشای مەموی لە سنوور مەڵکەندی بونیادنریایە.
